stanford-oval/wikipedia huggingface dataset:
Burundi
Aiheesta muualla

Kuvia tai muita tiedostoja aiheesta Burundi Wikimedia Commonsissa
Matkaopas aiheesta Burundi Wikivoyagessa (englanniksi)
Burundin valtion internetsivut (Arkistoitu – Internet Archive) (ranskaksi)
Globalis.fi – Burundin maaprofiili
| n k Afrikan valtiot |
| --- | --- | --- |
|  Pohjois-Afrikka |  Algeria  Egypti  Libya  Marokko  Mauritania  Sudan  Tunisia  |  |
|  Länsi-Afrikka |  Benin  Burkina Faso  Gabon  Gambia  Ghana  Guinea  Guinea-Bissau  Kamerun  Kap Verde  Kongon tasavalta  Liberia  Mali  Norsunluurannikko  Niger  Nigeria  Päiväntasaajan Guinea  São Tomé ja Príncipe  Senegal  Sierra Leone  Togo  |  |
|  Keski-Afrikka |  Burundi  Keski-Afrikan tasavalta  Kongon demokraattinen tasavalta  Ruanda  Tšad  |  |
|  Itä-Afrikka |  Djibouti  Eritrea  Etelä-Sudan  Etiopia  Kenia  Seychellit  Somalia  Tansania  Uganda  |  |
|  Eteläinen Afrikka |  Angola  Botswana  Etelä-Afrikka  Komorit  Lesotho  Madagaskar  Malawi  Mauritius  Mosambik  Namibia  Swazimaa  Sambia  Zimbabwe  |  |
 Itsehallintoalueet: Länsi-Sahara kiistanalainen alue  Mayotte  Réunion  Saint Helena 
Burundin topografinen kartta
Pierre Nkurunziza, Burundin presidentti 2005-2020.
Burundin 18 provinssia (aluehallinnon 1. taso).
Ryhmä burundilaisia naisia hoitamassa vuohia.
Gitega-rumpuja.
Jalkapalloa Burundissa.
Burundin yliopiston kampus Bujumburassa.
Iwacu-sanomalehden verkkosivu 27.12.2020. Iwacu-sanomalehteä pidetään eräänä riippumattomimmista joukkotiedotusvälineistä Burundissa. Sen toimittajiin on kohdistettu vakavia lehdistönvapautta rikkovia toimenpiteitä.
Desulfovibrionales

| Desulfovibrionales |
| --- | --- |
 Desulfovibrio vulgaris -bakteeri
Tieteellinen luokittelu
Domeeni::  Bakteerit Bacteria
Kunta::  Bakteerit Eubacteria
Pääjakso::  Proteobacteria
Luokka::  Deltaproteobacteria
Lahko::  Desulfovibrionales  Kuever et al., 2006
Heimot ja suvut
 Desulfovibrionaceae Desulfovibrio  Bilophila  Lawsonia  Desulfohalobiaceae Desulfohalobium  Desulfomonas  Desulfonatronovibrio  Desulfomicrobiaceae Desulfomicrobium  Desulfonatronumaceae Desulfonatronum 
Katso myös
   Desulfovibrionales Wikispeciesissä   Desulfovibrionales Commonsissa 
Infobox OKNimi-testi OK: 
Desulfovibrionales on proteobakteereihin kuuluva lahko, johon kuuluu neljä bakteeriheimoa. Kuten kaikki proteobakteerit, myös tämän lahkon bakteerit ovat gramnegatiivisia. Suurin osa lahkoon kuuluvista bakteereista on sulfaattia pelkistäviä bakteereita, lukuun ottamatta  Lawsonia- ja Bilophila-sukuja. Kaikki tähän lahkoon kuuluvat bakteerit ovat ehdottoman hapettomasti eläviä eli anaerobeja. Suurin osa lajeista on mesofiilisiä eli kohtuullisessa lämpötilassa eläviä. Lahkoon kuuluu myös joitakin lajeja, jotka pystyvät elämään myös melko kuumissa olosuhteissa.
Aiheesta muualla

National Center for Biotechnology Information (NCBI): Desulfovibrionales, taxonomy (englanniksi)
UniProt, Taxonomy: Desulfovibrionales (englanniksi)
| --- | --- |
Taksonitunnisteet:  Wikidata: Q1675433  Wikispecies: Desulfovibrionales  CoL: 8ZXWS  EoL: 3311  EPPO: 1DESUO  GBIF: 654  iNaturalist: 152355  IRMNG: 10710  ITIS: 956216  LPSN: desulfovibrionales  NCBI: 213115  NZOR: 3e19e12f-bbce-475e-ae03-1d0d558e73aa  Open Tree of Life: 35706  WoRMS: 393020
Arnold Denker

Denker (1946)
Arnold Sheldon Denker (20. helmikuuta 1914 – 2. tammikuuta 2005) oli yhdysvaltalainen shakinpelaaja, suurmestari sekä shakkikirjailija.
Julkaisut

If You Must Play Chess, by Arnold Denker, David McKay Co, 1947.
The Bobby Fischer I Knew and Other Stories, by Arnold Denker and Larry Parr, San Francisco, Hypermodern, 1995, ISBN 1-886040-18-4.
Aiheesta muualla

Arnold Denker ChessGames.com-sivustolla (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Israel  Yhdysvallat  Alankomaat
Nimrod

| Nimrod> נִמְרוֹד |
| --- | --- |
 Nimrod, David Scott, 1832.
Henkilötiedot
Syntynyt: 1751 eaa. 
Vanhemmat:   Kus 
Sukulaiset:   Seba (veli)  Havila (veli)  Sabta (veli)  Raema (veli)  Sabteka (veli) 
Nimrod (hepreaksi: נִמְרוֹד,  arabiaksi: نمرود‎)  oli Raamatun ja legendojen mainitsema kuningas, Nooan pojan Haamin pojan Kusin poika, eli Nooan pojanpojanpoika.  Raamatussa hänestä kerrotaan vain, että hän oli Babylonin, Erekin, Akkadin ja Kalnean kuningas ja samalla maailman ensimmäinen valtias, ja että hän oli myös mahtava metsästäjä. Perinteisesti häntä on pidetty myös Babylonin tornin rakentajana, vaikka Raamatussa hänen nimeään ei tässä yhteydessä mainitakaan.
Arkeologia

Koska muinaisen historian tutkimus on edistynyt viime vuosikymmeninä, uskonnolliset ihmiset ovat pohtineet, voidaanko Nimrod löytää arkeologisista tiedoista.
Nimrod heprealaisessa jumaltarustossa

Heprealaisessa jumaltarustossa Nimrod oli Sinearin paha kuningas, joka rakennutti Baabelin tornin.
Heprealaisten apokryfikirjojen mukaan Nimrod oli saanut  ihmevoimia Aatamin ja Eevan, ihmiskunnan esivanhempien pitämien taianomaisten vaatteiden avulla. Väitettiin, että Jahve oli antanut nämä nahkaiset vaatteet lahjaksi pariskunnalle, ja niissä piili ihmeellinen voima, joka antoi kantajalleen voiton taisteluissa, ja eläimet tunnistivat niiden kantajan arvovallan.
Koska Nimrod piti hallussaan näitä vaatteita, hän menestyi ja ihmiset pitivät häntä jumalana. Silti hän ei ollut tyytyväinen saamaansa ihailuun, ja hän päätti, että vain maailmanlaajuinen ihailu riittäisi hänelle. Sen vuoksi hän käski Sineriin rakennettavan niin korkean tornin, että siitä voisi hyökätä suoraan taivasta vastaan. Hän käski ampua pilviin nuolia, jotka putosivat maahan verta tippuen.
Taivaassa tilanne oli vakava, joten Jahven oli tehtävä jotakin. Hän sekoitti sinarilaisten puheen estääkseen Nimrodia korottamasta tornia edelleen: kun joku pyysi tiiltä, hän sai muurauslaastan.
Pian tämä aiheutti rakentajien välille eripuraa ja jakoivat ihmiset vihamielisiin joukkoihin niin, että he keskeyttivät tornin rakentamisen. Siihen Nimrodin vaikutusvalta mureni ikiajoiksi.
Nimrodin myytin alkuperä on tuntematon, mutta hiljattain löydetystä sumerilaisista kertomuksista on löydetty katkelmia, joiden mukaan Enki eriytti kielet tuhoten sumerilaisen sivistyksen.
On myös esitetty, että myytti olisi yhdistelmä viittauksista suurenmoisiin zikkurateihin, temppelitorneihin joissa Kaksoisvirtainmaan jumalten sanottiin asuvan.
Aiheesta muualla

Nimrod suomenkielisessä Raamatussa (1933/1938)
Aram

| Aram> אֲרָם.Henkilötiedot |
| --- | --- |
Vanhemmat:   Seem 
Lapset:   Us  Hul  Geter  Mas 
Sukulaiset:   Elam (veli)  Assur (veli)  Arpaksad (veli)  Lud (veli) 
Aram oli Raamatun Vanhan testamentin mukaan yksi Seemin pojista. Aramin poikia olivat Us, Hul, Geter ja Mas. Aramin on tulkittu tarkoittavan Syyrian aramealaisia, eli Aramia on pidetty heidän kantaisänään.
Mandealaisuudessa Aramia pidetään profeettana.
Aiheesta muualla

Aram/aramilaiset suomenkielisessä Raamatussa (1933/1938)
Teropodit

| Teropodit |
| --- | --- |

 Triaskausi – Nykyaika (Holoseeni)  (Muut kuin linnut: Triaskausi – Liitukausi ) 231,4–0 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda  Marsh, 1881
Alaryhmät
 Katso teksti 
Katso myös
   Teropodit Wikispeciesissä   Teropodit Commonsissa 
Infobox OKNimi-testi OK: 
Giganotosauruksen rekonstruoitu luuranko, toiseksi suurin teropodi.
Theropoda (kreik. "petojalka") eli teropodit on dinosaurusten alalahko, jonka lajeja yhdistävät kolmivarpaiset raajat, ontot luut ja suuret silmäkuopat. Ne luokitellaan perinteisesti liskonlantioisiin, vaikka vuoden 2017 tutkimuksessa Matthew Baron luokitteli teropodit Ornithoscelida-kladiin linnunlantioisten ohella. Kaikki lihansyöjädinosaurukset kuuluivat teropodeihin, joskin muutamat lajit kehittyivät kasvinsyöjiksi, kaikkiruokaisiksi ja hyönteissyöjiksi. Ensimmäiset teropodit kehittyivät myöhäistriaskaudella noin 230 miljoonaa vuotta sitten, ja varhaisjurakaudella niistä kehittyi monia suuria maalla eläneitä lihansyöjiä, jotka sitten kuolivat sukupuuttoon muiden suurten dinosaurusten kanssa liitukauden joukkosukupuutossa 65 miljoonaa vuotta sitten. Myöhäisjurakaudella linnut kehittyivät pienistä Coelurosauria-kladin teropodeista ja ovat siten ainoita nykyään eläviä teropodien kladiin kuuluvia edustajia.
Koko ja ulkonäkö

Teropodien tärkeimmät tuntomerkit ovat ontot luut, pitkä kallo, suuret silmäkuopat ja vahvat raajat, joissa oli kolme varvasta. Lähes kaikki teropodit kävelivät kahdella takaraajalla; muita kaksijalkaisia dinosauruksia olivat esimerkiksi suurin osa prosauropodeista sekä linnunlantioisista esimerkiksi paksupääliskot ja varhaiset ornitopodit. Joillakin teropodeilla oli päässään sarvet (kuten Carnotaurus ja Ceratosaurus) tai heltta (kuten Dilophosaurus, Cryolophosaurus ja Monolophosaurus). Monilla teropodeilla oli myös hankaluu, jollainen on myös nykyisillä linnuilla. Lihansyöjäteropodien leuoissa oli käyriä hampaita ja eturaajoissa terävät kynnet, joita ne käyttivät saalistuksessa.
Koko ja ulkonäkö > Suomut ja höyhenet

Moni teropodiryhmä sisälsi höyhenpeitteisiä lajeja. Niistä kuitenkin monien höyhenpeite oli hyvin alkeellinen karvamainen suoja; varsinaisia höyhenpeitteisiä dinosauruksia esiintyy vain Maniraptoromorpha-kladissa. Suuret lihansyöjäteropodit olivat yleensä suomupeitteisiä, mutta 9-metrinen Yutyrannus oli höyhenpeitteinen. Carnotauruksella oli panssaroitu iho. Pienellä dromaeosaurilla, Microraptorilla, oli höyheniä jopa raajoissa. Höyhenet saattoivat suojata teropodeja ja säädellä niiden ruumiinlämpöä.
Koko ja ulkonäkö > Koko

Teropodien koko vaihteli erittäin paljon. Suurin oli mahdollisesti spinosaureihin kuuluva Spinosaurus, joka oli myös suurin koskaan maalla elänyt lihansyöjä. Sen pituus oli noin 13–18 metriä ja paino noin 7–20 tonnia. Tyrannosauridae-heimoon kuuluva kuuluisa Tyrannosaurus rex oli mahdollisesti suurin Coelurosauria-ryhmän teropodi, joka oli noin 12 metriä pitkä ja painoi noin 6–8 tonnia. Sitä on myös ennen pidetty suurimpana maapetona. Allosauridae-heimon Saurophaganax saattoi olla suurin jurakaudella elänyt teropodi; se oli noin 12–13 metriä pitkä ja painoi noin kolme tonnia. Muita kookkaita lihansyöjäteropodeja olivat Giganotosaurus, Carcharodontosaurus, Mapusaurus, Tyrannotitan, Acrocanthosaurus ja Siats.
Maniraptoromorpha-kladin teropodeista suurimmat olivat strutsisaureihin kuuluva Deinocheirus (11 metriä ja 6 tonnia), oviraptoreihin kuuluva Gigantoraptor (8 metriä ja noin 400 kilogrammaa) ja terizinosaureihin kuuluva Therizinosaurus (8–11 metriä ja noin 5 tonnia). Utahraptor oli dromaeosaureista suurin; se oli noin 6,5 metriä pitkä ja painoi noin 500 kilogrammaa, eli suunnilleen saman verran kuin nykyinen harmaakarhu. Muita suuria dromaeosaureja olivat Achillobator, Austroraptor ja Dakotaraptor.
Jos lintuja ei lasketa mukaan, pienin teropodi (ja dinosaurus ylipäätänsä) oli mahdollisesti Epidexipteryx, joka oli vain 25 senttimetriä pitkä ja painoi noin 160 grammaa.
Ravinto

Kaikki Maniraptoromorpha-kladiin kuulumattomat teropodit olivat pääasiassa lihansyöjiä, jotka hyökkäsivät saaliseläimen kimppuun ja tappoivat sen veitsenterävillä hampailla ja/tai kynsillä. Suuret teropodit, kuten Allosaurus, saalistivat linnunlantioisia ja sauropodeja, kun taas pienemmät, kuten varhainen Coelophysis, saalistivat luultavasti pieniä matelijoita ja nisäkkäitä. Erään Compsognathuksen fossiilin vatsasta on löydetty lisko. Dromaeosaurit saalistivat laumassa ja hyökkäsivät paljon itseään suurempien eläinten kimppuun ja tappoivat sen sirppikynnellä. Useimpien lihansyöjäteropodien hampaat saattoivat katketa osuessaan luuhun, mutta Tyrannosaurus rexin vahvat leuat kykenivät murskamaan luita. Spinosaurit ja Masiakasaurus erosivat muista teropodeista siten, että ne söivät pääasiassa kalaa.
Maniraptoromorpha-kladissa on kuitenkin useita poikkeuksia. Strutsisaurit, oviraptorit ja valesirppikynnet kehittyivät kaikkiruokaisiksi, ja alvarezsaurit sekä avialit puolestaan hyönteissyöjiksi. Terizinosaurit olivat teropodeista ainoita, jotka söivät lähes pelkästään kasveja.
Evoluutio

Ensimmäiset teropodit, Eodromaeus ja (mahdollisesti) herrerasaurit kuten Herrerasaurus, ilmestyivät myöhäistriaskaudella noin 230 miljoonaa vuotta sitten Argentiinassa. Eoraptor ei nykyisin luokitella teropodiksi; se voi olla joko varhainen sauropodomorfi tai varhainen sauropodomorfien ja teropodien ulkopuolelle jäävä liskonlantioinen. Herrerasaurit elivät Carnian-vaiheelta Norian-vaiheelle. Triaskaudella teropodit olivat vielä melko pieniä verrattuna esimerkiksi Postosuchukseen. Ensimmäiset "neoteropodit" (Neotheropoda), ovat Liliensternus ja Coelophysoidea-heimon lajit kuten Coelophysis, jotka ilmestyivät 228–220 miljoonaa vuotta sitten. Triaskauden lopulla tapahtunut joukkotuho hävitti kaikki teropodit, jotka eivät kuulu Neotheropodaan.
Myöhemmin varhaisjurakaudella kehittyivät esimerkiksi Dilophosauridae-heimo, ceratosaurit ja tetanurit. Tunnetuin varhaisjurakauden teropodi lienee Dilophosaurus. Silloin teropodien koko alkoi kasvaa huomattavasti. Keskijurakaudella kehittyivät Gasosaurus sekä suuret megalosauroidit ja karnosaurit. Myöhäisjurakaudella kehittyi höyhenpeitteisiä teropodeja sisältänyt Coelurosauria-kladi sekä allosaurit, joihin kuului muun muassa Allosaurus, Saurophaganax ja huonosti tunnettu Epanterias, jotka saalistivat harjaliskoja ja sauropodeja. Ensimmäisiin tyrannosaureihin kuului pieni, höyhenpeitteinen Guanlong ja avialeihin puolestaan kuuluisa liskolintu Archaeopteryx, joka oli lintujen lähisukulainen.
Liitukaudella teropodien määrä ja koko alkoivat kasvaa vielä enemmän. Kehittyi useita höyhenpeitteisiä teropodeja, kuten strutsisaureja, oviraptoreita ja terizinosaureja, ja yli 8–18 -metriä pitkiä jättiläispetoja, kuten Concavenator, Acrocanthosaurus ja Baryonyx. Varsinaiset linnut (Aves) kehittyivät noin 120 miljoonaa vuotta sitten. Tyrannosauridae-heimon lajit kehittyivät vasta myöhäisliitukaudella noin 80 miljoonaa vuotta sitten, jolloin teropodit olivat jo kehittyneet hyvin monimuotoiseksi alalahkoksi. Kuuluisin dinosaurus Tyrannosaurus rex eli aivan liitukauden lopulla ja oli Triceratopsin ja hadrosaurien vihollinen. Sen jälkeen 65 miljoonaa vuotta sitten tapahtunut liitukauden joukkosukupuutto tappoi kaikki suuret teropodit ja dinosaurukset ylipäätänsä, jättäen jäljelle vain linnut, joita on nykyään yli 10 000 lajia.
Luokittelu

Teropodit jaetaan useisiin ryhmiin:
Alalahko Theropoda – teropodit
Heimo Herrerasauridae?
Guaibasaurus?
Daemonosaurus
Eodromaeus
Tawa
Neotheropoda
Liliensternus
Tachiraptor
Velocipes
Zupaysaurus
Shuangbaisaurus
Yläheimo Coelophysoidea
Heimo Dilophosauridae
Averostra
Ceratosauria
Camarillasaurus
Berberosaurus
Etrigansauria
Heimo Ceratosauridae
Yläheimo Abelisauroidea
Heimo Noasauridae
Heimo Abelisauridae
Tetanurae
useita sukupuuttoon kuolleita lajeja kuten Cryolophosaurus ja Monolophosaurus
Orionides
Yläheimo Megalosauroidea
Heimo Piatnitzkysauridae
Heimo Megalosauridae
Heimo Spinosauridae – spinosaurit
Avetheropoda
Osalahko Carnosauria
Coelurosauria
useita sukupuuttoon kuolleita lajeja kuten Zuolong
Megaraptora?
Tyrannoraptora
Heimo Compsognathidae
Yläheimo Tyrannosauroidea – tyrannosaurit
Maniraptoromorpha
Ornitholestes
Maniraptoriformes
Osalahko Ornithomimosauria – strutsisaurit
Maniraptora – petokädet
Elopteryx
Kakuru
Yaverlandia
Osalahko Therizinosauria – terizinosaurit
Yläheimo Alvarezsauroidea – alvarezsaurit
Pennaraptora
Osalahko Oviraptorosauria – oviraptorit
Paraves
Palaeopteryx
Pneumatoraptor
Eumaniraptora
Heimo Scansoriopterygidae
Osalahko Deinonychosauria
Heimo Dromaeosauridae – dromaeosaurit
Heimo Troodontidae – valesirppikynnet
Avialae
Luokka Aves – linnut; ainoa nykyisin elävä dinosaurusten ryhmä.
Luokittelu > Fylogenia

Weishampel, Dodson, Osmólska (2004), Coelophysoidean asema on epävarma; se voi olla joko basaalinen eli ”primitiivinen” ceratosauri tai tetanuri.
Martínez et al. (2011):
Aiheesta muualla

http://www.ucmp.berkeley.edu/taxa/verts/dinosauria/theropoda.php
| --- | --- |
Taksonitunnisteet:  Wikidata: Q188438  Wikispecies: Theropoda  BioLib: 18688  EoL: 4531545  GBIF: 4531545  iNaturalist: 490948  NCBI: 436491  Paleobiology Database: 91970  Paleobiology Database: 91970  Taxonomicon: 5209602 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Theropoda
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ceratosauria
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tetanurae
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Maniraptora
Anchiornis, pieni myöhäisjurakaudella elänyt Avialae-kladiin kuulunut teropodi.
Ihminen ja viisi suurinta teropodia.
Shaochilong syömässä tappamaansa Sinornithomimusta.
Eodromaeus oli yksi ensimmäisistä teropodeista.
Käännös suomeksi
Käännös suomeksi
Käännös suomeksi
Käännös suomeksi
Desinfiointi

Joseph Lister, desinfioinnin keksijä.
Desinfiointi on menetelmä, jossa mikrobeja tuhotaan elottomasta materiaalista kemiallisilla menetelmillä tartunnan estämiseksi. Desinfioinnin kohteena ovat muun muassa laitteet ja koneet, kirurgiset välineet ja talousvesi. Kolme tärkeintä lämpödesinfiointitapaa ovat pastörointi, keittäminen ja desinfiointilaitteen käyttö. Kun mikrobeja tuhotaan ihmisen tai eläimen iholta, puhutaan antiseptiikasta.lähde?
Historia

1800-luvulla oli vielä hyvin tavallista, että  leikkauksen jälkeenleikkauspotilaita kuoli tulehduksiin. Louis Pasteurin bakteereja koskevaan työhön nojautuen englantilainen kirurgi Joseph Lister epäili, että tulehdusten syynä olivat ilmassa leijuneet bakteerit. Hän alkoi 1860-luvulla käsitellä sekä leikkaussalin että instrumenttinsa ennen toimenpidettä fenolin vesiliuoksella eli lysolilla. Sen ansiosta potilaiden kuolleisuus laski yli puoleen ja osoitti Listerin teorian olleen oikea. Listeriä pidetään tästä syystä desinfioinnin keksijänä.lähde?
Haavaan

Haavaan ei yleensä saa käyttää desinfiointiaineita, koska ne poistavat haavasta hyviä bakteereja. Tällöin tulehdusta aiheuttaville bakteereille tulee haavaan tilaa.
Jos kuitenkin haava on tulehtunut, sen voi kerran puhdistaa desinfiointiaineella, kuten Septidin, samoin jos juomakelpoista vettä ei ole saatavilla. Esimerkiksi järvivesi ei kelpaa.
Guy Debord

| Guy Debord> Henkilötiedot |
| --- | --- |
Syntynyt: 28. joulukuuta 1931
Kuollut: 30. marraskuuta 1994 (62 vuotta)
Koulutus ja ura
Koulukunta:  Situationistinen internationaali
Tunnetut työt:  Spektaakkelin yhteiskunta
Opettaja:  Isidore Isou
 Nimikirjoitus
Guy Ernest Debord (28. joulukuuta 1931 Pariisi, Ranska – 30. marraskuuta 1994 Champot) oli ranskalainen kirjailija, elokuvaohjaaja ja filosofi. Hänet tunnetaan yhtenä Kansainvälisen situationistisen liikkeen perustajista sekä liikkeen johtohahmona. Debord toimi myös SI:n lehden Internationale Situationnisten päätoimittajana. Ennen toimintaansa situationisteissa Debord kuului lettristeihin. Hän oli myös jonkin aikaa Socialisme ou Barbarie -ryhmässä.
Guy Debordin lapsuutta varjosti toinen maailmansota ja hänen teini-ikäänsä väritti tutustuminen radikaalien avantgardistien ihaileman Isidore Ducassen tuotantoon. Ducasse tunnetaan runoilijana paremmin nimellä Comte de Lautréamont, ja hän esitti, että kaikkien tulisi kirjoittaa runoja ja jälkipolvien tulisi parannella tekstejä plagioimalla niitä. Lautréamont’n ajatukset ovat keskeisiä varhaisessa situationisessa internationaalissa. Vuonna 1951 Debord liittyi vuonna 1946 perustettuun Mouvement Lettriste -ryhmään tutustuttuaan sen johtajaan Isidore Isou’hun, oikealta nimeltään Jean-Isidore Goldstein.  Lettristien elokuvista Debord sai kimmokkeen ryhtyä elokuvantekijäksi. Debordin ensimmäinen elokuva, 90-minuuttinen Hurlements en faveur de Sade vuodelta 1952, ei sisällä lainkaan kuvaa, ja se koostuu valkoisen ja mustan värin vuorottelusta ja hiljaisuutta leikkaavista satunnaisista keskusteluista. Elokuva päättyy 24 minuutin hiljaisuuteen, jonka aikana valkokangas on musta. Elokuvan valmistuessa Debord oli 21-vuotias.
Lettristiliike jakautui riitaisasti kahtia vuonna 1952 Charlie Chaplinin Parrasvalot-elokuvan lehdistötilaisuuden häiriköinnin aiheuttaman skandaalin takia. Liikkeen vasemmistosiipi, johon Debord yhdessä Gil Wolmanin, Jean Braun ja Serge Bernan kanssa kuului, järjestäytyi nimen L’Internationale Lettriste alle ja alkoi julkaista lehteä nimeltä Potlach. Vuosina 1954–1957 lehteä ilmestyi 29 kappaletta.
Guy Debord oli 1960-luvulla Situationistinen internationaali -ryhmän perustajia ja johtajia. Situationistit olivat merkittävä taustavaikuttaja Pariisin opiskelijakapinassa vuonna 1968. Guy Debordin kirja Spektaakkelin yhteiskunta (1967) herätti Ranskassa laajaa huomiota.
Vuonna 1972 Debord tovereineen hajotti Situationistinen internationaali -ryhmän.  Hän teki 1970-luvulla elokuvat Society of the Spectacle (1973) ja In Girum Imus Nocte Et Consumimur Igni (1978).
Debord julkaisi 1988 vielä Spektaakkelin yhteiskuntaa kommentoivan kirjan Commentaires sur la société du spectacle. Debord oli alkoholisti ja sairasti sen aiheuttamaa hermotulehdusta. Debord ampui itsensä.
Teoksia

Mémoires (1959), yhdessä Asger Jornin kanssa
La société du spectacle (Spektaakkelin yhteiskunta) (1967)
Spektaakkelin yhteiskunta. Suom. Tommi Uschanov. Summa, Helsinki 2005. ISBN 952-5418-03-0
La Véritable Scission dans L'Internationale (1972), yhdessä Gianfranco Sanguinettin kanssa
Œuvres cinématographiques complètes (1978)
Considérations sur l'assassinat de Gérard Lebovici (1985)
Commentaires sur la société du spectacle (1988)
Panégyrique volume 1 (1989)
Elokuvia

Hurlements en faveur de Sade (1952)
Sur le passage de quelques personnes à travers une assez courte unité de temps (1959)
Critique de la séparation (1961)
La Société du spectacle (1973)
Réfutation de tous les jugements, tant élogieux qu’hostiles, qui ont été jusqu’ici portés sur le film « La Société du spectacle » (1975)
In girum imus nocte et consumimur igni (1978)
Guy Debord, son art, son temps (1995)
Aiheesta muualla

Kuvia tai muita tiedostoja aiheesta Guy Debord Wikimedia Commonsissa
Guy Debord archive (Arkistoitu – Internet Archive). (englanniksi)
Guy Debord and the Situationists. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  FID  MusicBrainz  RKD Artists  ULAN 
Henkilöt:  Deutsche Biographie  DDB  Trove  Elonet 
Muut:  Europeana  SNAC  IdRef 
Nykyaikaiset filosofit
| --- | --- |
Analyyttiset filosofit:  William Alston  Simon Blackburn  Ned Block  J. Budziszewski  David Chalmers  Patricia Churchland  Paul Churchland  Donald Davidson  Daniel Dennett  Jerry Fodor  Susan Haack  Jaakko Hintikka  Jaegwon Kim  Saul Kripke  Thomas Kuhn  Bryan Magee  Ruth Barcan Marcus  Colin McGinn  Bradley Monton  Thomas Nagel  Robert Nozick  Martha Nussbaum  Alvin Plantinga  Karl Popper  Hilary Putnam  W. V. Quine  John Rawls  Richard Rorty  Roger Scruton  John Searle  Peter Singer  David Stove  Eleonore Stump  Charles Taylor  Nicholas Wolterstorff  Georg Henrik von Wright 
Mannermaiset filosofit:  Louis Althusser  Giorgio Agamben  Roland Barthes  Jean Baudrillard  Isaiah Berlin  Maurice Blanchot  Pierre Bourdieu  Hélène Cixous  Guy Debord  Gilles Deleuze  Jacques Derrida  Herman Dooyeweerd  Michel Foucault  Hans-Georg Gadamer  Jürgen Habermas  Werner Hamacher  Luce Irigaray  Julia Kristeva  Henri Lefebvre  Claude Lévi-Strauss  Emmanuel Lévinas  Jean-François Lyotard  Paul de Man  Jean-Luc Nancy  Antonio Negri  Paul Ricoeur  Michel Serres  Paul Virilio  Slavoj Žižek 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Guy Debord
Käännös suomeksi